Burgwindheim

Burgwindheim is a Moakt im Westn vom Regierungsbezirk obafränkischn Landkroas Bamberg und Mitglied vo da Vawoitungsgmoaschoft Ebrach. Geografie Geografische Log Burgwindheim liegt im Steigerwald, uma 14 km west-sidwestli vo Bamberg im Toi vo da mittlan Ebrach. Nochboagmoana Nochboagmoana san (vo Nordn ogfonga im Uahzoagasinn): Rauhenebrach (Landkroas Haßberge), Burgebrach, Schlüsselfeld und Ebrach. Gmoagliedarung Burgwindheim gliedat se in ejf Ortstei (in Klomman Eihwohnazoin): Es gibt de Gemarkunga Kötsch, Untersteinach, Unterweiler, Burgwindheim. Eihgmoanunga Im Zug vo das Gebietsreform san zum 1. Jenna 1972 de Gmoana Kötsch, Untersteinach und Unterweiler in dan Moakt Burgwindheim eihgmoant worn. Eihwohnaentwicklung 1970: 1375 1987: 1350 2000: 1445 2007: 1423 2011: 1374 2013: 1311 2014: 1264 Hostienwunda A Hostienwunda bei da Fronleichnamsprozession im Joar 1465 hod Burgwindheim zum Woifoahtsort gmocht. Auf oam Oitoa is „ohne fremds Zuatun und ohne Einwiakung vo am Wind“ de Monstranz umgfoin, de Hostie is aufn Bodn gfoin. Da Pforra hod se mid olla Kroft ned vom Bodn lesn kenna. Es is a höjzana Vaschlog earicht worn, um de Hostie z bewochn. Da Ebracher Konvent hod se in oam ochtdägign Gebet drauf voabereit, de Hostie wieda aufzhem. Es is donn aa glunga und da Abt vo Ebrach hod de Hostie wieda in de Pforrkirch zruckbrocht. Des Eaeignis is ois Wunda betrocht worn, und scho zwoa Joar späta is a Kapej zum Heilign Blut entstondn. De Zoi vo de Woifoahtn hod no zuagnumma, ois 1625 a Quej entsprunga is, de boid ois wundatätig gejtn hod. Beleg Im Netz Burgwindheim: Woppmgschicht vom Haus der Bayerischen Geschichte Burgwindheim: Amtliche Statistik vom Bayerisches Landesamt für Statistik und Datenverarbeitung (LStDV) (PDF; 1,24 MB) Ortsgeschichte, Fotos und Geschichte der Kirche bei Foracheim